પર્યાવરણવાદીઓ રીસાઇક્લિંગ પર બહુ જોર મૂકે છે. જૂની વસ્તુઓનો કચરાપેટીમાં નિકાલ કરવાને બદલે જો એને રીસાઇકલ કરીને ફરીથી વાપરવામાં આવે તો પર્યાવરણની ભારે બચત થાય. દેશના મૅન્ગો પીપલ એટલે કે આમ જનતા આ વાત સમજે કે ન સમજે પરંતુ બૉલીવુડવાળાઓ આ મંત્ર બરાબર સમજી ગયા છે. એટલે જ આ શુક્રવારે રિલીઝ થયેલી વરુણ ધવન અને આલિયા ભટ્ટ સ્ટારર ‘હમ્પ્ટી શર્મા કી દુલ્હનિયા’ બીજું કશું નહીં બલકે ‘દિલવાલે દુલ્હનિયા લે જાએંગે’ (DDLJ)ની રીસાઇકલ્ડ આવૃત્તિ જ છે.